ΓΡΑΠΤΗ ΕΡΩΤΗΣΗ E-2718/01

υποβολή: Cristiana Muscardini (UEN) προς την Επιτροπή

(3 Οκτωβρίου 2001)

Θέμα: Οι αιτιολογημένες γνώμες και οι πραγματικότητες της Σαρδηνίας

Στις 9 Φεβρουαρίου 2001 η Επιτροπή διετύπωσε μία αιτιολογημένη γνώμη σχετικά με μία ενδεχόμενη παραβίαση όσον αφορά μία ζώνη τουριστικής ανάπτυξης στη Σαρδηνία. Η γνώμη αυτή, που αμέσως αμφισβήτησε η Περιφέρεια Σαρδηνίας στις 2 Απριλίου 2001 (αριθμός πρωτοκόλλου 4534), δεν λαμβάνειπόψη τα έγγραφα που εξεπόνησε η ίδια η Περιφέρειαποστηρίζοντας τη νομιμότητα και τη συμμόρφωση του προγράμματος με τους κανόνες προστασίας του περιβάλλοντος και δεν λαμβάνειπόψη την ύπαρξη μιας άδειας που χορήγησαν τα αρμόδια όργανα ως προς την προστασία του τοπίου. Το γεγονός όμως που εκπλήσσει είναι η δήλωση της Περιφέρειας ότι η προαναφερθείσα γνώμη βασίζεται σε πληροφορίες και στοιχεία που δεν ανταποκρίνονται στην πραγματικότητα.

Η Επιτροπή

- από ποιόν λαμβάνει τις πληροφορίες προτού συντάξει έγγραφα που μπλοκάρουν οικονομικές δραστηριότητες και αμφισβητούν την εύλογη και νόμιμη δράση των τοπικών διοικήσεων·

- γιατί αρνήθηκε το διάλογο με τις περιφερειακές αρχές, προτού διατυπώσει γνώμες που οι ενδιαφερόμενοι θεωρούν απέχουσες από την πραγματικότητα·

- γιατί μετά από πέντε μήνες, δεν επαλήθευσε το έγγραφο της Διεύθυνσης Περιβάλλοντος της Περιφέρειας Σαρδηνίας·

- γιατί, παρόλες τις συζητήσεις που πραγματοποιήθηκαν κατά τα τελευταία έτη για την περιφερειακή πολιτική, οιπάλληλοί της δεν αναγνωρίζουν εκ των πραγμάτων την αρμόδια επί θεμάτων περιβάλλοντος αρχή, που στη συγκεκριμένη περίπτωση είναι η Περιφέρεια Σαρδηνίας·

- δεν θεωρεί ότι η εν λόγω περίπτωση μπορεί να ενταχθεί μεταξύ εκείνων που συμβάλλουν στην απομάκρυνση των πολιτών από την Ευρώπη και στο να θεωρούν οι τελευταίοι την κοινοτική διοίκηση ως κωφεύουσα στις τοπικές ανάγκες·

Απάντηση της κας Wallstrm εξ ονόματος της Επιτροπής

(12 Νοεμβρίου 2001)

Οι εξουσίες της Επιτροπής περιορίζονται σε εκείνες που τής έχουν παραχωρηθεί δυνάμει της συνθήκης ΕΚ, και συγκεκριμένα, η Επιτροπή είναιπεύθυνη να μεριμνά για την ορθή εφαρμογή του κοινοτικού δικαίου σε όλα τα κράτη μέλη. Βάσει του άρθρου 211 (πρώην άρθρο 155) της συνθήκης ΕΚ, Για τη διασφάλιση της λειτουργίας και αναπτύξεως της κοινής αγοράς, η Επιτροπή μεριμνά για την εφαρμογή της παρούσας Συνθήκης, καθώς και των διατάξεων που θεσπίζονται δυνάμει αυτής από τα όργανα.

Βάσει του άρθρου 226 (πρώην άρθρο 169) της συνθήκης ΕΚ, Αν η Επιτροπή κρίνει ότι ένα κράτος μέλος έχει παραβείποχρέωσή του εκ της παρούσας Συνθήκης, διατυπώνει αιτιολογημένη γνώμη επί του θέματος, αφού προηγουμένως παρέχει τη δυνατότητα στο κράτος αυτό να διατυπώσει τις παρατηρήσεις του. Αν το κράτος δεν συμμορφωθεί με τη γνώμη αυτή εντός της προθεσμίας που του τάσσει η Επιτροπή, δύναται η τελευταία να προσφύγει στο Δικαστήριο. Πριν διατυπώσει αιτιολογημένη γνώμη, η Επιτροπή ζητεί επισήμως από το κράτος μέλος να παράσχει πληροφορίες και ναποβάλει παρατηρήσεις για το επίμαχο θέμα (επίσημη προειδοποιητική επιστολή). Η Επιτροπή διαθέτει τη διακριτική ευχέρεια να κρίνει κατά πόσον είναι σκόπιμο να κινήσει την εν λόγω διαδικασία και να την συνεχίσει ή όχι(1).

Υπό το φως των ανωτέρω, στις πληροφορίες στις οποίες βασίζονται οι αιτιολογημένες γνώμες της Επιτροπής συμπεριλαμβάνονται πληροφορίες που περιέχονται στις απαντήσεις των κρατών μελών σε επίσημες προειδοποιητικές επιστολές. Επίσης και στην περίπτωση που αναφέρει το Αξιότιμο Μέλος, οι πληροφορίες ελήφθησαν από την απάντηση των ιταλικών αρχών στην επίσημη προειδοποιητική επιστολή. Επιπλέον, η αιτιολογημένη γνώμη βασίσθηκε επίσης στις πληροφορίες που είχαν ήδη αποσταλεί στην Επιτροπή από τις ιταλικές αρχές, στο πλαίσιο της άτυπης αλληλογραφίας, η οποία συνήθως προηγείται της αποστολής της επίσημης προειδοποιητικής επιστολής και στις πληροφορίες που είχαν ανταλλαγεί στο πλαίσιο δύο συνεδριάσεων, μεταξύ των ιταλικών αρχών (συμπεριλαμβανομένων των αρχών από την Περιφέρεια Σαρδηνίας) και τωνπηρεσιών της Γενικής Διεύθυνσης Περιβάλλοντος της Επιτροπής.

Τα κράτη μέλη είναι ο επίσημος συνομιλητής στο πλαίσιο των διαδικασιών λόγω παράβασης κατά τη συνθήκη ΕΚ. Αν και όλες οι αρχές ενός κράτους μέλουςποχρεούνται να εφαρμόζουν ορθά το κοινοτικό δίκαιο (περιφέρειες, επαρχίες, δήμοι και κοινότητες, διοικητικοί και δημόσιοι φορείς, δικαστήρια), για τους σκοπούς των διαδικασιών της Επιτροπής λόγω παράβασης, δυνάμει του άρθρου 226 (πρώην άρθρο 169) της συνθήκης ΕΚ, μόνον το κράτος, και όχι οι περιφέρειες ή άλλοι δημόσιοι φορείς,πέχουν ευθύνη για την ορθή εφαρμογή του κοινοτικού δικαίου.

Η Επιτροπή ασχολείται επί εύλογο χρονικό διάστημα με την εκτίμηση, βάσει των απαντήσεων των κρατών μελών στις αιτιολογημένες γνώμες, του κατά πόσον τα κράτη μέλη συμμορφώθηκαν με τις αιτιολογημένες γνώμες που τους απευθύνθηκαν. Στη συγκεκριμένη περίπτωση, την οποία αναφέρει το Αξιότιμο Μέλος, οι απαντήσεις των ιταλικών αρχών στην αιτιολογημένη γνώμη βρίσκονται επί του παρόντοςπό εξέταση.

(1) Απόφαση της 6ης Δεκεμβρίου 1989, Επιτροπή κατά Ελλάδας, Συλλογή σ. 4159· Απόφαση της 27ης Νοεμβρίου 1990, Επιτροπή κατά Ελλάδας, Συλλογή σ. I-4299· Απόφαση της 21ης Ιανουαρίου 1999, Επιτροπή κατά Βελγίου, Συλλογή I-275· Απόφαση της 1ης Ιουνίου 1999, Επιτροπή κατά Ιρλανδίας στηνπόθεση C-212/98.